stanford-oval/wikipedia huggingface dataset:
לי מייג'ורס
קריירה > שנות התשעים והלאה

ב-1990 כיכב מייג'ורס בסרט "Keaton's Cop" והופיע מדי פעם בסדרת המלחמה "סיור של חובה" ב-CBS, ובסדרה קצרת הימים משנת 1992 "Raven". הוא גם הופיע בתפקידי משנה בסרטים "Trojan War" משנת 1997, "Out Cold" משנת 2001, "שקרן בריבוע" משנת 2002 ו-"The Brothers Solomon" משנת 2007. הוא גם דיבב את דמותו של "ביג" מיץ' בייקר במשחק הווידאו משנת 2002 "Grand Theft Auto: Vice City". הוא שיחק את דמותו של אביו המנותק של ג'רט רדיק בקליפ של להקת Bowling for Soup משנת 2007, "When We Die". באותה שנה הוא שיחק את סבא מקס בסרט "Ben 10: Race Against Time" ודיבב דמות בסדרת האנימציה לילדים "Wapos Bay" של רשת APTN שנקראה "סטיב מאוסטין". הוא גם שיחק תפקיד קטן בסרט "הערפל". מייג'ורס שיחק בתפקיד המאמן רוס בסדרת הטלוויזיה "The Game" של רשת CW, ששודרה מאוקטובר 2006 ועד מאי 2009.
ב-2007 הופיע מייג'ורס בתפקיד אלוהים בפרק בסדרה "החיים על פי ג'ים". מאוחר יותר הוא שב לגלם את התפקיד בפרק הסיום של הסדרה ב-2009. ב-2008 הוא הופיע בפרק בסדרה "העשב של השכן". ב-2009 הוא דיבב את דמותו של סטיב אוסטין בפרק בסדרה "רובוט צ'יקן".
במרץ 2010 שיחק מייג'ורס את דמותו של מדריך השיט הרגזן בפרק בסדרה "קומיוניטי". באפריל אותה שנה הוא הופיע כמנטור בפרק בסדרה "Human Target". מאוחר יותר באותה שנה הוא דיבב את קולו של גנרל אברנתי בסרט "ג'י. איי. ג'ו – עריקים". ב-2011 הוא שב לדבב את הדמות בפרק נוסף. באותה שנה הוא הופיע בסרט "Jerusalem Countdown". בין השנים 2011–2014 הוא הופיע בשלושה פרקים של הסדרה הקומית "לגדל את הופ" של רשת פוקס בתפקיד ראלף, אביו של ברט. בפברואר 2013 הוכרז שמייג'ורס יופיע בתפקיד אורח בשני פרקים בעונה השנייה של "דאלאס" בתפקיד קן ריצ'רדס, אהובה משכבר הימים של סו אלן. ב-2015 הוא הופיע בסרט "האם אתה מאמין?" לצד מירה סורבינו, ובסדרה "Avengers of eXtreme Illusions". באוקטובר 2016 ובפברואר 2018 הוא הופיע בשני פרקים של הסדרה "Ash vs Evil Dead" בתפקיד ברוק ויליאמס, אביו של אש ויליאמס. בסוף שנת 2018 התארח בסדרת הטלוויזיה "צער גידול בנות - הדור הבא", ודיבב מייג'ורס את דמותו של ה"האיש השווה מיליונים" בפרסומת של חברת הונדה.
חיים אישיים

מייג'ורס התחתן ארבע פעמים בימי חייו:
ב-1961 הוא נשא לאישה את קתי רובינסון, ממנה הוא התגרש ב-1964. מנישואין אלו נולד ילד אחד בשם לי מייג'ורס הבן.
ב-1973 נשא מייג'ורס לאישה את השחקנית פארה פוסט. במשך שש שנות נישואיהם היא שינתה את שמה ל"פארה פוסט מייג'ורס". השניים נפרדו ב-1979 (באותה תקופה היא החלה במערכת יחסים עם ראיין אוניל) והתגרשו ב-1982.
ב-1988 נשא מייג'ורס לאישה את שפנפנת הפלייבוי קארן ולז. מנישואין אלו נולדו בת אחת וזוג בנים תאומים. השניים התגרשו ב-1994.
ב-2002 נשא מייג'ורס לאישה את השחקנית והדוגמנית פיית' קרוס.
ב-2003 עבר מייג'ורס ניתוח מעקפים.
ב-1983 היה מייג'ורס לאחד מהבעלים של קבוצת הפוטבול Los Angeles Express.
הערות שוליים

↑  "Lee Majors biography". AETN UK. Archived from the original on April 24, 2012.
↑  "Lee Majors biography".
1 2  "The Early Years". Black Cat Productions.
↑  "Lee Majors Stars in His First Movie". The Nashua Telegraph. December 20, 1965.
↑  https://www.nli.org.il/he/newspapers/mar/1976/10/25/01/article/208
↑  "The Six Million Dollar Man: The Complete Collection" Archived 2011-04-11 at the Wayback Machine. Time-Life.
↑  "Lee Majors Is Game's Six Million Dollar Coach – Today's News: Our Take". TVGuide.com. 2007-09-06
↑   "לגדל את הופ", במסד הנתונים הקולנועיים IMDb (באנגלית)
↑  Majors to appear in new Dallas Archived 2015-02-03 at the Wayback Machine.
↑  Braithwaite-Smith, Gavin (November 16, 2018). "Honda targets millennials with the help of retro toys". Motoring Research.
↑  "Lee Majors – Routine Surgery Saves Bionic Man's Life". Contactmusic.com.
↑  Lawrence Journal-World - Google News Archive Search". news.google.com.
| --- | --- |
בקרת זהויות :  BnF: cb139823859 (data)  GND: 134453182  ISNI: 0000 0001 1474 6434  LCCN: n77007644  MusicBrainz: 46d330a9-b370-4872-bf89-4524dc82bbea  SNAC: w64g0fvg  VIAF: 71586640   WorldCat (עם VIAF): 71586640 
לי מייג'ורס ב-1972
מאכל בן דרוסאי

| --- | --- |
 תלמוד בבלי:  מסכת שבת, דף כ', עמוד א'
 שולחן ערוך:  אורח חיים, סימן רנ"ד, סעיף ב'
 מקורות נוספים:  הרב יחיאל מיכל הלוי אפשטיין, ערוך השולחן, אורח חיים, סימן רנ"ד
 
חביתה באמצע הטיגון
בשר שנצלה על גחלים מצד אחד ולא נהפך
מאכל בן דרוסאי הוא מאכל שלא התבשל די צורכו. מקורו של הביטוי בתלמוד, ויש לו משמעויות הלכתיות בעניינים שונים. לפי רש"י, מאכל בן דרוסאי הוא מאכל שהתבשל שליש משיעור בישולו. לדעת הרמב"ם, מדובר במאכל שהתבשל חצי משיעור בישולו.
הביטוי בתלמוד

הביטוי מופיע במקומות שונים בתלמוד. הוא מופיע בהקשר של הלכות השהיה, לאחר המשנה שבה מצוין שאפשר להשהות מאכל כלומר להשאירו מערב שבת "מבעוד יום" - לפני כניסת השבת על אש הכירה, בתנאי שהמאכל מבושל, מכיוון שאינו מצווה על "שביתת כלים" ומותר לאוכל של יהודי להתבשל במהלך השבת. האיסור הוא גזירת חכמים, כדי להימנע מהחשש שיהפוך את הפחמים או יאוורר אותם, ובכך יגביר ויבעיר את האש, פעולות האסורות בשבת:
וכמה: אמר רבי אלעזר אמר רב: כדי שיצולו מבעוד יום כמאכל בן דרוסאי... תניא חנניא אומר: כל שהוא כמאכל בן דרוסאי - מותר להשהותו על גבי כירה, ואף על פי שאין גרופה וקטומה
כלומר, אם המאכל היה מבושל כדי שיעור מאכל בן דרוסאי, מתירים להשהות אותו על גבי מקור חום.
הופעה נוספת של הביטוי היא בהקשר של צלייה:
אמר רבי יוחנן: הניח בשר על גבי גחלים היפך בו חייב לא היפך בו פטור... לא צריכא דאי לא היפך ביה הוה בשיל מצד אחד כמאכל בן דרוסאי וכי מהפיך ביה בשיל משני צדדין כמאכל בן דרוסאי וקמ"ל
כלומר, שאם צולים מצד אחד, כשיעור מאכל בן דרוסאי, זה לא נחשב צלייה המחייבת מן התורה (אולם נאסר מדרבנן).
המונח משמש גם במקרים נוספים, לדוגמה, איסור הבישול של בשר וחלב יחד, תקף משעה שהתבשיל מוכן כמאכל בן דרוסאי.
זהותו של בן דרוסאי

רש"י בפירושו לתלמוד כתב ש"בן דרוסאי" היה לִסְטִים, וכנראה פירושו מבוסס על הסוגיה במסכת סנהדרין שמציינת שגנבים אוכלים את הבשר כשאינו מבושל לגמרי, מפני שהם ממהרים ומפחדים שמא ילכדום. וכך כתבו ראשונים רבים נוספים.
יש המזהים את בן דרוסאי עם אחד מהמורדים היהודים בשלטון הרומי לפני חורבן בית המקדש השני, שהיה במנוסה תמידית ולכן היה מבשל במהירות ובחיפזון. יוסף בן מתתיהו מספר על מנהיג יהודי בשם דורטוס שנהרג על ידי הרומאים מכיוון שניסה להמריד את היהודים לאחר העימות עם השומרונים בשנת 52 לספירה. בעימות זה לקח חלק משמעותי אלעזר בן דינאי, שמכונה אצל יוסף בן מתתיהו "ליסטים". במסכת כלים "תנורו של בן דינאי" מתואר כתנור שעשוי בחיפזון ומיועד לבישול שדה, ולכן זאב יעבץ ובן ציון לוריא הציעו שבן דרוסאי שהיה מבשל בחיפזון כבן דינאי, הוא אותו דורטוס, חבירו של בן דינאי. ייתכן שהכינוי "ליסטים" הוצמד לכל בני חבורתו של בן דינאי ובתוכם בן דרוסאי, ומשם התגלגל לפירוש רש"י התיאור של בן דרוסאי כליסטים.
שמא פרידמן מזהה את בן דרוסאי עם "בר דרוסיי" המוזכר בתלמוד הירושלמי כמי שביצע את הוראת רבי יוחנן לשבור צלמים של עבודה זרה בבית מרחץ שהיה בטבריה. הבעיה בזיהוי זה היא שהביטוי "מאכל בן דרוסאי" מוזכר כבר בברייתא במסכת שבת כחלק מדבריו של חנניה, שהיה תנא בדור השלישי, ולא ייתכן שבן דרוסיי האריך ימים עד כדי פגישת רבי יוחנן מן האמוראים. פרידמן טוען שכיוון שהביטוי "מאכל בן דרוסאי" אינו מוזכר באף מקור תנאי מלבד הברייתא במסכת שבת, יש להניח שהיא נערכה בתקופת האמוראים, לאחר שנטבע הביטוי "בן דרוסאי". על פי הזיהוי עם "בר דרוסיי", מסיק פרידמן שבן דרוסאי לא היה יהודי, כיוון שעל פי ההלכה ביטול עבודה זרה יכול להיעשות רק על ידי גוי. מהסכמתו לשבור את הצלמים בבית המרחץ הרומי, מסיק פרידמן שבן דרוסאי היה אדם אמיץ ששיתף פעולה עם החכמים במאבקם מול השלטון הרומי, ומחמת קשריו עם החכמים הוא זכה להיות אישיות בולטת ודרך בישולו הייתה ידועה. בסוף דבריו הוא מעלה אפשרות שבן דרוסאי לא היה כלל אדם מסוים, אלא הוא דמות ספרותית שמשמשת לתיאור אדם בעל כוח גופני גדול המקיים אורח חיים פראי ולכן אינו מבשל את מאכליו לגמרי כדרכם של בני אדם.
צבי כשדאי שיער ש"בן דרוסאי" אינו שם של אדם מסוים אלא הוא מושג שפירושו: בן לעדה הדרוזית, שרגילים לבשל בישול קל.
לקריאה נוספת

שמואל קליין, "לחקר השמות והכינויים", לשוננו ד (ה'תרפ"ט), עמ' 335 (11) (המאמר זמין לצפייה במאגר JSTOR לאחר הרשמה)
שמא פרידמן, "מי היה בן דרוסאי", סידרא יד (ה'תשנ"ח), עמ' 77–91 (המאמר זמין לצפייה במאגר JSTOR לאחר הרשמה)
שלומי רֵייסקין, "שאלת זהותו של בן דרוסאי", סידרא כב (ה'תשס"ז), עמ' 177–184 (המאמר זמין לצפייה במאגר JSTOR לאחר הרשמה)
ביאורים

↑  או דוטוס. המקור הוא Dortus, וזאב יעבץ מתרגם "דורותַי".
הערות שוליים

↑  רש"י, מסכת מנחות, דף נ"ז, עמוד א', ד"ה מאכל בן דרוסאי
1 2  רש"י, מסכת שבת, דף כ', עמוד א', ד"ה בן דרוסאי
↑  משנה תורה לרמב"ם, ספר זמנים, הלכות שבת, פרק ט', הלכה ה'
↑  תלמוד ירושלמי, מסכת שבת,  פרק א', הלכה ה'; תלמוד ירושלמי, מסכת עבודה זרה,  פרק ב', הלכה ט'; תלמוד בבלי, מסכת שבת, דף ל"ו, עמוד ב'; תלמוד בבלי, מסכת מנחות, דף נ"ז, עמוד א'; תלמוד בבלי, מסכת עבודה זרה, דף ל"ח, עמוד א'; תלמוד בבלי, מסכת שבת, דף כ', עמוד א'.
↑  ראשונים לתלמוד בבלי, מסכת חולין, דף ק"ח, עמוד ב'
↑  תלמוד בבלי, מסכת סנהדרין, דף ע', עמוד א'
↑  פרידמן, עמ' 88
↑  רבי אברהם זכות, ספר יוחסין השלם, מהדורת פיליפאווסקי-פריימאנן, ירושלים תשכ"ג, עמ' 24, באתר היברובוקס
↑  יוסף בן מתתיהו, קדמוניות היהודים, ספר 20, פרק ו', פסקה ב', סעיף 130, באתר על התורה
↑  משנה, מסכת כלים, פרק ה', משנה ט'
↑  זאב יעבץ, תולדות ישראל - חלק חמישי, עמ' 134, מהדורת שלישית, ירושלים תרצ"ג, באתר היברובוקס
↑  בן ציון לוריא, רומי בירושלים, ירושלים תשמ"ח, עמ' 158–159
↑  תלמוד ירושלמי, מסכת עבודה זרה,  פרק ד', הלכה ד'
↑  תלמוד בבלי, מסכת שבת, דף כ', עמוד א'
↑  שמא יהודה פרידמן, מי היה בן דרוסאי, עמ' 89
↑  ראו גם: שמואל ספראי, משנת ארץ ישראל על מסכת שבת, פרק ג', משנה א', באתר על התורה
↑  צבי כשדאי, שבטי יעקב ונצורי ישראל, חיפה תרפ"ח, עמ' 34, באתר אוצר החכמה
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
מבשר גאון

ערך זה עוסק ברב מבשר הכהן בן קימוי, גאון פומבדיתא. אם התכוונתם לרב מבשר הלוי בן נסי אלבגדאדי, חכם שכתב השגות על רס"ג, ראו .
רב מבשר הכהן (כהנא) בן קימוי גאון היה גאון פומבדיתא משנת 917 עד לפטירתו בשנת 922.
תולדות חייו

היה בנו של רב קימוי בן אחאי ראש ישיבת פומבדיתא בין השנים 905-896, בנו של רב אחא כהנא בן מר רב, גאון פומבדיתא בשנת 858.
לאחר פטירת רב יהודה בר מר שמואל בשנת 917 פרצה מחלוקת אודות מחליפו. חכמי הישיבה מינו את רב מבשר לגאון, אך רב מבשר לא קיבל את מרותו של ראש הגולה דוד בן זכאי, אשר כתגובה לכך מינה את רב כהן צדק בן יוסף. לצדו של רב מבשר עמדו גם הגאון הארצישראלי אהרן בן מאיר והגביר אהרן בן עמרם. לפי גרסת רב שרירא גאון, המחלוקת נמשכה כחמש שנים, ובשנת 921/922 הושגה פשרה, בתיווכו של נסי הנהרוואני, לפיה שני החכמים ימשיכו לעמוד בראשות שתי ישיבות מקבילות בפומבדיתא, אך מובחרי החכמים היו בישיבתו של רב מבשר, עד לפטירת רב מבשר, אז הכירו כל החכמים בכהונתו של רב כהן צדק. רבי אברהם זכות מספר גרסה שונה: לדבריו, לאחר שמינה בן זכאי את רב כהן צדק, נטרפה דעתו של רב מבשר עד שכל החכמים עברו לתמוך ברב כהן צדק. החוקרים מקבלים את גרסתו של רב שרירא. רב מבשר סמך את רב אהרן הכהן בן יוסף (כלף בן סרג'אדו), שהיה לגאון פומבדיתא כמה דורות אחר כך.
לפי רב שרירא גאון, נפטר רב מבשר בכסלו של שנת ד'תרפ"ה (אלף רל"ז למניין השטרות), שהוא חודש נובמבר 924. משה גיל מקדים את פטירתו לכסלו של שנת ד'תרפ"ג (נובמבר או דצמבר 922), ומרדכי מרגליות כותב שנפטר בשנת 926. שרגא אברמסון מאחר את פטירתו לשנת 928.
מובא בשמו ששמשון נענש על כך שאיבד עצמו לדעת, על אף שעשה בכך נקמה גדולה בפלשתים.
לקריאה נוספת

מרדכי מרגליות, אנציקלופדיה לחכמי התלמוד והגאונים, חלק ב עמ' 253.
משה גיל, עיונים בתולדות יהודי עראק במאה העשירית, תעודה י (ה'תשנ"ו), עמ' 81–153.
יעקב מאן, עניינים שונים לחקר תקופת הגאונים, תרביץ ה חוברת ב (טבת ה'תרצ"ד) עמ' 148–179.
לאדה טוליאטי (כדוריד נשים)

מועדון כדוריד לאדה הוא מועדון רוסי לכדוריד נשים מהעיר טוליאטי, המתמודד בליגת העל הרוסית.
היסטוריה

לאדה, שנוסדה בשנת 1998, הפכה עד מהרה לקבוצה המובילה בליגת העל שזכתה בחמש אליפויות ברציפות בין 2002 ל–2006 ובאליפות השישית ב-2008. היא גם בנתה לעצמה שם באירופה כשזכתה בגביע מחזיקות הגביע בשנת 2002 בהופעת הבכורה הבינלאומית שלה והגיעה עד לגמר ליגת האלופות 2007 וחצי הגמר בעונה הבאה. בעונת 2019/2020 העפילה לרבע גמר גביע EHF.
שלוש העונות שלאחר מכן היו פחות מוצלחות, כשדינמו וולגוגרד הפכה למועדון המוביל. לעומת זאת, לאדה זכתה בגביע EHF 2012, בתואר הבינלאומי השני שלה, תוך שהיא מסיימת במקום השלישי באליפות הלאומית בשנים 2009, 2011 ו-2012.
בשנים 2014–2020 סיימה כסגנית האלופה 7 פעמים ברציפות.
תארים

גביע מחזיקות הגביע
זכייה (1): 2002
גביע EHF
זכייה (2): 2012, 2014
ליגת העל הרוסית
זכייה (6): 2002, 2003, 2004, 2005, 2006, 2008
לאדה במפעלים האירופיים

| עונה | טורניר | שלב | מועדון | משחק 1 | משחק 2 | בסיכום הכולל |
| --- | --- | --- | --- | --- | --- | --- |

| 2016/17 | גביע EHF | סיבוב המוקדמות שני | דנמרק Vipers Kristiansand | 29-23 | 26–32 | 55–55 |
| 2016/17 | גביע EHF | סיבוב המוקדמות השלישי | דנמרק Viborg HK | 29–26 | 28–22 | 57–48 |
| 2016/17 | גביע EHF | שלב הבתים | דנמרק Nykøbing Falster Håndboldklub | 35–32 | 23–35 | מקום 3 |
| 2016/17 | גביע EHF | שלב הבתים | גרמניה TuS מצינגן | 26–27 | 24-23 | מקום 3 |
| 2016/17 | גביע EHF | שלב הבתים | דנמרק Glassverket IF | 32–21 | 25–26 | מקום 3 |
הערות שוליים

↑  Profile and record in the European Handball Federation's website
↑  Lada wins Women's EHF Cup.(הקישור אינו פעיל) European Handball Federation
↑  Results and tables (אורכב 10.11.2015 בארכיון Wayback Machine) in Scoresway
מדצויה

| מדצויה |
| --- | --- |

תקופה
קרטיקון עליון-אאוקן 89.3–37.2 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: מדצואידיים
סוג:: מדצויה
מינים
 Madtsoia bai  Madtsoia camposi  Madtsoia laurasiae  Madtsoia madagascariensis  Madtsoia pisdurensis
שם מדעי
 Madtsoia ‏סימפסון, 1933

מדצויה (שם מדעי: Madtsoia) הוא סוג של נחש נכחד ענקי אשר חי במשך הקרטיקון העליון, ושרד לאחר הכחדת הקרטיקון עד תקופת האאוקן בטווח של 89.3-37.3 מיליון שנה. בסוג זה ישנם 5 מינים אשר התגלו בארגנטינה, ברזיל, בספרד, בהודו, במדגסקר ובניז'ר. המאובנים לא שלמים ובדרך כלל נמצאים מהם החוליות שלאורך הגוף. הוא סווג לראשונה ב-1933 בידי החוקר האמריקאי ג'ורג' גיילורד סימפסון.
המדצויה היה שייך לנחשים הקדומים ממשפחת המדצואידיים (אם כי כמה חוקרים סוברים שהיה שייך למשפחה אחרת) ומהנחשים הגדולים ביותר. אורך המינים הגיע ל-1.8 עד 5 מטרים. הדימוי הרווח של הנחש מדמה לו מראה של רב חנק מצוי אשר השתמש בחוליות הרבות כדי למעוך את קורבנותיו ולאחר מכן לבלוע אותם בשלמותם. עם זאת אין קרבה אמיתית למשפחת החנקיים או בכלל למשפחת נחשים קיימת.
נחש זה כנראה ניזון מיונקים קטנים ואף מדינוזאורים צעירים. לאחר ההכחדה נראה ששניזון מיונקים בינוניים שהלכו וגדלו לאיטם, עופות ואף מתנינאים קטנים. לא ברור איך נחש זה שרד את הכחדת הדינוזאורים. אולי חילופי החומרים והדם החם שלו עזר לו לשרוד תקופות רעב ולשקוע בשינה עמוקה, מה שעזר לו לחמוק מהתקופות הקשות.
ראו גם

גיגנטופיס
וונאמבי
לאדה רבולושן

| --- | --- |

 מאפיינים כלליים
 יצרן:  טורגמאש
 שנות ייצור:  2004 – 2008
 מודל אחריו:  לאדה רבולושן 3 
 אורך:  3,650 מ"מ 
 רוחב:  1,750 מ"מ 
 גובה:  1,200 מ"מ 
 בסיס גלגלים:  2,400 מ"מ 
 מפרט טכני
 מנוע:  VAZ-21086-29
 
לאדה רבולושן הוא אב טיפוס לרכב מרוצים, שהוצג על ידי AvtoVAZ בשנת 2003.
הגרסה העיקרית הייתה רכב ה-LADA Revolution I, שבהמשך בוצע בו שינוי והוצג כרכב LADA Revolution II, ששונה מעט מבחינה חיצונית מהגרסה הראשונית ושונה באופן מהותי מבחינה מבנית (המסגרת ומבנה הכוח השתנה)והפך לבסיס המסגרת של סדרת המרוצים הלאומית AvtoVAZ‏. בשנת 2008, על בסיס גרסת המירוץ, פותח הרעיון של מכונית ספורט - LADA Revolution III.
היסטוריה

המכונית היא מכונית ספורט יחידה המיועדת לשימוש בכבישים סגורים עם ריצוף אספלט. העבודה החלה בשנת 2001, והאבטיפוס הוצג רשמית לקהל הרחב לראשונה בקיץ 2003 בתערוכת הרכב של מוסקבה, ובסתיו של אותה השנה הוצג גם בתערוכת פרנקפורט.
זו הייתה מכונית מרוץ שלקחה חלק במונוקאפ עם אותו שם, שהתקיים בשנים 2004–2008, כחלק מסדרת המרוצים הלאומית AvtoVAZ. בגלל המשבר הכלכלי שפרץ בשנת 2008, נסגר הפרויקט, מכיוון שמכוניות מרוץ במחיר סביר יותר זכו לרלוונטיות. בסך הכל יוצרו כמה עשרות כלי רכב מדגם זה באתר הייצור טורגמאש.
שינויים

הגרסה הבסיסית של רכב הספורט מצוידת במנוע בנזין בנפח 1.6 ליטר (1596 סנטימטרים מעוקבים) VAZ-21086-29 בנזין עם בלוק צילינדר ברזל יצוק, ראש אלומיניום, ארבע בוכנות מכוונות בשורה, הזרקת דלק מופץ ו-16 שסתומים. היא מפתחת מקסימום 165 כוחות סוס במהירות 7600 סל"ד ו-160 ננומטר מומנט במהירות 6200 סל"ד, הופקה מאז 2004, עם מסה של 670 ק"ג.
גרסת ה-SuperSport מחזיקה במנוע זהה, אך מוגברת ל-215 כ"ס. במהירות 8500 סל"ד ו-170 ננומטר עם פוטנציאל ל-5800 סל"ד. עד למאה הראשון המכונית מאיצה תוך 6.5 שניות, והמהירות המרבית אינה עולה על 260 קמ"ש, הופקה מאז 2006, בעלת מסה של 670 ק"ג.
המכונית הייתה קיימת גם בגרסת ראווה דו-מושבית.
RS2

בקיץ 2005, רכב ה-LADA Revolution II עבר מעט מודרניזציה, הן מבחינה עיצובית והן מבחינה טכנית: הוא שינה את המתלה האחורי, שינה את הגאומטריה ואת קשיחות השלדה, המפזר האווירודינמי נבנה מחדש ושופרה מערכת קירור המנוע. הדגם המעודכן קיבל את הקידומת RS2 לשם.
הערות שוליים

↑  Ольга Гордеева (25 באוגוסט 2003). "Премьера АВТОВАЗа: прототип болида LADA Revolution". За рулём. נבדק ב-11 באוקטובר 2019. {{cite news}}:  (עזרה)
↑  Ольга Гордеева (2 בדצמבר 2003). "Lada Revolution отправилась в трубу". За рулём. נבדק ב-11 באוקטובר 2019. {{cite news}}:  (עזרה)
↑  Заур Ханцев (6 בדצמבר 2014). "Интервью: Андрей Рузанов, дизайнер Lada Revolution". cardesign.ru. אורכב מ-המקור ב-2019-10-10. נבדק ב-11 באוקטובר 2019. {{cite news}}:  (עזרה)
↑  Вадим Никишев (1 בדצמבר 2008). "Lada Revolution III: Революционный подъем". За рулём. נבדק ב-10 באוקטובר 2019. {{cite news}}:  (עזרה)
↑  Александр Евдокимов. "ХИТ-ПАРАД. ПРОЕКТЫ "АВТОВАЗА", КОТОРЫЕ "НЕ ПОШЛИ"". АвтоВести. נבדק ב-10 באוקטובר 2019. {{cite news}}:  (עזרה)
↑  "Члены совета директоров ОАО АВТОВАЗ встретились с руководителями НГСА". ВАЗ. 6 באוקטובר 2006. נבדק ב-11 באוקטובר 2019. {{cite web}}:  (עזרה)
↑  "ИСТОРИЯ КОМПАНИИ". ТМС Моторспорт. נבדק ב-11 באוקטובר 2019. {{cite news}}:  (עזרה)
↑  Иннокентий Кишкурно (28 באוגוסט 2017). "Революция на продажу". carscope.ru. נבדק ב-10 באוקטובר  2019. {{cite web}}:  (עזרה)
↑  Андрей Жезлов (13 באפריל 2005). "Представлена обновленная LADA Revolution". За рулём. נבדק ב-11 באוקטובר 2019. {{cite news}}:  (עזרה)
↑  "LADA Revolution (модель RS2)". НГСА. 2005.
רכב המירוץ לאדה רבולושן בכביש הטבעת נבסקי, 2006.
מבשר ישראל

| --- | --- |

שער העיתון מ-1929
 סוג:  ירחון
 תדירות:  פעם בחודש
 עורך ראשי:  ניסים אליאס בנימין עזרא (1904-1936)
 תאריכי הופעה:  1904–1941 (כ־37 שנים)
 שפה:  אנגלית
 מערכת:  שאנגחאי, הרפובליקה הסינית סין
 
מאמר במבשר ישראל על ביקורו של אלברט איינשטיין בשאנגחאי ב-5 בינואר 1923
מבשר ישראל (בכתב סיני: 以色列信使报) שנודע גם בשם חודשי יהודי (בכתב סיני: 犹太月报) היה עיתון יהודי באנגלית, שפורסם בשאנגחאי בשנים 1904–1941. העיתון הוקם בידי ניסים אליאס בנימין עזרא (נודע יותר בכינוי N.E.B. Ezra), ששימש כעורך הראשי של העיתון במשך יותר מ-30 שנה, עד מותו בשנת 1936.
היסטוריה

הקהילה היהודית בשאנגחאי שבסין נוסדה בשנת 1844. לאחר מלחמת האופיום הראשונה וחתימת חוזה נאנקינג, הסכמי הכניעה הסינית התירו למעצמות אירופה לפתוח בשאנגחאי תחנות סחר אקס-טריטוריאליות שיפוטית, ולמעשה אוטונומיה מערבית. אוטונומיה זו משכה סוחרים ותעשיינים. עם הבריטים הגיעו תעשיינים יהודים רבים ממוצא עיראקי ובראשם משפחות עשירות כגון ששון, כדורי, חרדון ואחרות ואיתם יהודים ספרדים שהגיעו מסוריה, עיראק והודו (בדומה לקהילות בהונג קונג ויאנגון). מבשר ישראל, הוקם באפריל 1904 כדו-שבועון, בידי איש העסקים היהודי ניסים אליאס בנימין עזרא. משפחתו של עזרא הייתה מעיראק, והוא עצמו נולד בהודו הבריטית והתיישב בשאנגחאי. שנה לפני כן הקים עזרא את "האגודה הציונית של שאנגחאי", ומבשר ישראל נועד למעשה להוות שופר האגודה. בתחילה פורסם העיתון אחת לשבועיים, אולם בשל ההצלחה הבלתי צפויה לה זכה, החל להתפרסם אחת לחודש. עזרא, שימש כעורך הרשמי של העיתון במשך שלושים שנה עד מותו ב-1936.
העיתון דיווח בעיקר על הפעילות הציונית בשאנגחאי, אך גם על אירועים כללי בסין ובעולם. מבשר ישראל היה אחד מכתבי העת היהודיים המתוחכמים ביותר באסיה באותה תקופה, הוא הופץ אף בארצות הברית, שם ייצב את מעמדו כקול הסמכותי ביותר של יהודי מזרח אסיה. כאשר נכבשה שאנגחאי בידי האימפריה היפנית, התייחסו היפנים באהדה אל העיתון, גנרל יפני בשם קורושיגה אינוזוקה (犬塚惟重), אף העיד שלפני מלחמת העולם השנייה, ניסה להשתמש בתקשורת היהודית כולל עיתון מבשר ישראל, כדי להשפיע על דעת הקהל האמריקנית. העיתון נסגר בשל קשיים כלכליים, שנבעו בין היתר מהמלחמה בשנת 1941.
ראו גם

יהדות שאנגחאי
ג'ואיש שאנגחאי כרוניקל
לקריאה נוספת

Bei Gao (2013). Shanghai Sanctuary: Chinese and Japanese Policy Toward European Jewish Refugees During World War II. Oxford University Press. ISBN 978-0-19-984090-8.
Cesarani, David (2014). Port Jews: Jewish Communities in Cosmopolitan Maritime Trading Centres, 1550-1950. Routledge. ISBN 978-1-135-29246-1.
Goldstein, Jonathan (1998). The Jews of China. M.E. Sharpe. ISBN 978-0-7656-3631-7.
Ristaino, Marcia Reynders (2003). Port of Last Resort: The Diaspora Communities of Shanghai. Stanford University Press. ISBN 978-0-8047-5023-3.
הערות שוליים

↑  Shanghai, Jewish Encyclopedia
↑  .Bei Gao p. 90
מאוואשי

טקס מקדים לקרבות סומו, בו מוצגים מספר סוגי לבוש
מאוואשי (ביפנית: 回し או 廻し) הוא הבגד אותו לובשים מתאבקי הסומו (הנקראים ריקישי). בגד מינימליסטי זה הוא בעל חשיבות רבה מאוד בקרבות, משום שאסור לו ליפול מגופו של המתאבק, דבר הגורם לפסילתו. אך הדבר נדיר מאוד, שכן כורכים את המאוואשי היטב סביב גופם של מתאבקי הסומו בהיעדר כל ספק שיישאר צמוד לגופם.
לדעת - לבחור נכון

| --- | --- |

 מדינה:  ישראל 
 מטה הארגון:  ירושלים 
 תקופת הפעילות:  1976–הווה (כ־48 שנים) 
 www.ladaat.org.il
 
לדעת - לבחור נכון (בשמה הקודם: ש.י.ל.ה – שירות ייעוץ להיריון ומניעה) היא עמותה למתן שירותי ייעוץ להיריון ומניעת היריון, שנוסדה בירושלים בשנת 1976.
רקע

העמותה היא הארגון הראשון מסוגו בישראל המשלב פעילות חינוכית בקהילה, מתן ייעוץ אישי וזוגי ושירות רפואי. השירות ניתן על ידי צוות רב מקצועי - עובדים סוציאליים, רופאי נשים, יועצים חינוכיים ומחנכי בריאות. הצוות כולל מספר עובדים בשכר ובעיקר מתנדבים. השירות ניתן לכל אדם ללא הבדל מין, גיל, מצב משפחתי, מקום מגורים, דת או לאום, ומשמש כמודל להקמת שירותי ייעוץ לבני נוער בכל רחבי הארץ ולפיתוח תוכניות חינוכיות לבני נוער. בשנת 1995 הוענק לעמותה פרס ראש העיר ירושלים לארגוני מתנדבים מצטיינים, על ידי אהוד אולמרט, עבור תרומת הארגון לרווחת תושבי העיר.
פעילות

הארגון מפעיל מספר תוכניות:
הנחיית סדנאות בחינוך מיני בבתי ספר תיכוניים, בעיקר בבתי ספר בהם לומדים תלמידים הנחשבים לנוער בסיכון גבוה בפני הריונות ומחלות המועברות על ידי מגע מיני;
הנחיית סדנאות לנערות בבתי ספר תיכוניים ערביים במזרח ירושלים;
במרכז הייעוץ ניתן ייעוץ אישי וזוגי על ידי כ-25 אנשי מקצוע מתנדבים, סביב שימוש באמצעי מניעה, היריון לא מתוכנן  ושירות רפואי על ידי רופאי נשים מתנדבים;
מאגר מידע באתר האינטרנט של העמותה
ייעוץ אישי בדואר אלקטרוני דרך אתר האינטרנט של העמותה. בשנת 2008 ניתן ייעוץ לכ-700  צעירים.
ייעוץ אישי בנושא הריונות לא מתוכננים ושימוש באמצעי מניעה לאנשים שפנו אל העמותה דרך הטלפון; בשנת 2003 התקבלו כ-1,440 פניות להכוונה וייעוץ.
מאכלים אסורים

החזיר ביהדות הפך לסמל של מאכל אסור. בישראל אף קיים חוק האוסר לגדל חזיר.
מאכלים אסורים (בספרות ההלכתית מכונים בדרך כלל: מאכלות אסורות) הם מאכלים שיש איסור או הגבלה על אכילתם, בהתאם לכללים של דת או תרבות. בולטים בהקשר זה כללי הכשרות של היהדות שהם מרובים וענפים ואוסרים סוגים רבים של מאכלים בשל מוצאם ודרכי הכנתם. הנצרות ביטלה איסורים אלה בטענה ש"לֹא הַנִּכְנָס אֶל־הַפֶּה יְטַמֵּא אֶת־הָאָדָם כִּי אִם־הַיּוֹצֵא מִן־הַפֶּה הוּא מְטַמֵּא אֶת־הָאָדָם", ואילו האסלאם נטל מעט מתוך מערכת האיסורים היהודית, והוסיף לה גם משלו. בהינדואיזם הפרה נחשבת למקודשת ולכן אסור לאכול אותה.
בדתות שונות קיימים איסורים לאכול בעלי חיים מסוימים או מיני מזונות יחדיו באותה עת. מיון המזון באמונות העתיקות נעשה לפי מזון צמחוני, מזון חלבי ומזון בשרי.
מאכלות אסורות ביהדות > קטגוריות למאכלות אסורות ביהדות

בעלי חיים ממינים שונים שאסורים באכילה (בנושא זה יש מספר קטגוריות שיפורטו בהמשך).
בעלי חיים ממינים שמותרים באכילה אך לא נשחטו כדין (נבלה), או שהיו טרפה בשעת השחיטה (היה קיים סיכון מסוים לחייהם).
חלקים מסוימים מגוף בעלי החיים (חֵלֶב, דם, גיד הנשה).
אבר מבעל חיים כשר בעודו חי.
בשר עם חלב.
פירות של ערלה – פירות של עצים שטרם מלאו להם שלוש שנים.
פירות וירקות לא מעושרים.
פירות, ירקות שהבכירו ונאספו בארץ בשנת שמיטה וכל מוצרים מעיבודם כגון פירות יבשים ושמני מאכל כגון שמן תירס ושמן זית ועוד.
בעלי חיים, או מאכלים מסוימים מהצומח שהוקדשו לקרבן.
קרבנות שלא בוצע בהם ההליך המתיר באכילה.
חלקי קרבנות שאסורים באכילה.
מאכלים שהוקדשו לעבודה זרה (ובכללם יין נסך).
כלאי הכרם (גפן ותבואה שצומחים יחדיו).
תבואה חדשה (תבואה לפני יום ט"ז בניסן, יום הנפת העומר).
חמץ בפסח.
מאכלים מסוימים שנעשו על ידי גוים כגון יין, לחם ודברים מסוימים שנתבשלו על ידם.
מאכלות אסורות ביהדות > קטגוריות למאכלות אסורות ביהדות > פירוט בעלי חיים האסורים באכילה

כל בעלי החיים אסורים באכילה מלבד אלו שהוגדרו בתורה:
בהמות וחיות: מותרים אלו שמפריסים פרסה שיש בה שסע ומעלים גרה.
עופות: ישנה בתורה רשימה של העופות האסורים, ומלבדם מותרים כל העופות. חז"ל נתנו ארבעה סימנים לעוף טהור וסימנם צפו"ר: אצבע יתירה, זפק, לא דורס, קרקבן נקלף. אך למרות זאת סייגו חז"ל את הכלל וקבעו שאסור לאכול כל עוף שאין עליו מסורת שהוא כשר.
דגים: בעלי סנפיר וקשקשת מותרים באכילה, יתר בעלי החיים הימיים אסורים.
חגבים: יש מינים מסוימים המותרים באכילה, שהוזכרו בתורה. לרוב העדות בישראל אין היום מסורת על כך.